**Ната́ніэль Го́тарн** (анг.: *Nathaniel Hawthorne*, нар. 4 ліпеня 1804, Сейлем — 19 мая 1864, Плімут) — адзін з самых выбітных амерыканскіх літаратараў ХІХ стагоддзя.

Скіраваная на рэлігію творчасць Готарна апісвае праблематыку першароднага граха, жыцця людзей які перамагаюць канфлікты віны і прабачэння. Некаторыя даследчыкі гавораць пра існаванне «комплексу граху». Сам Готарн тлумачыць сваю творчасць, а асабліва зацікаўленасць маральнымі дылемамі, патрэбай кампенсацыі сумнай вядомасці Салему і прыняцце адказнасці за злачынствы здзейсненыя пурытанскім насельніцтвам горада, якое ў канцы XVI стагоддзя правяло некалькі «судоў над ведзьмамі». Натаніэль Гортан, разам з Эдгарам Аланам По, да нашых дзён лічацца самымі лепшымі знаўцамі цёмных бакоў чалавечай псіхікі ў амерыканскай літаратуры.

Біяграфія
---------

Натаніэль Готарн нарадзіўся 4 ліпеня 1804 года ў Салеме, штат Масачусетс, дзе ў наш час знаходзіцца прысвечаны яму музей. Яго прадзядуля, *Джон Готарн*, браў удзел у вядомым працэсе над ведзьмамі ў XVII стагоддзі, што стала ганьбай роду Готарнаў. Гэты факт аказаў значны ўплыў на будучыню пісьменніка, а таксама жыццё ў пурытанскім асяроддзі Новай Англіі, у якой ён выхоўваўся і якую вінаваціў у сваёй літаратурнай дзейнасці. Готарн тлумачыў сваю творчасць, а асабліва канцэнтрацыю ў ёй маральнымі дылемамі, адказнасьцю за зло, якое здзейсніў яго продак.

У дзяцінстве (1808 год), Натаніэль страціў свайго бацьку, капітана карабля, які памёр ад жоўтай ліхаманкі. Хлопчык вельмі рана даведаўся што такое адзінота, усе дні ён праводзіў у падарожжах па навакольных лясах у далечыні ад людзей. Літаратурныя даследчыкі лічаць, што менавіта ў гэты час абудзілася схільнасць Готарна да самааналізу.

У 1821—1824 г.г. Натаніэль вучыўся ў *Коледжы Боўдойн*, дзе пазнаёміўся з вядомым у будучыні паэтам *Генры Уадсуортам Лонгфэла* і будучым прэзідэнтам ЗША Франклінам Пірсам. Пасля сканчэння вучобы, Готарн вырашыў заняцца літаратурнай дзейнасцю. Гэты перыяд яго жыцця не вельмі вядомы, але вядома, што ён пасяліўся ў доме свайго дзядзькі ў Салеме, які называў «сваім гняздом», выбіраючы поўнасцю ізаляванае жыццё. У 1828 годзе быў напісаны першы раман «Fanshaw», які аказаўся няўдалым, а ў 1937 годзе былі апублікаваны яго першыя творы пад назвай «Twice told Stories».

У 1838 годзе Натаніэль пазнаёміўся з мастачкай *Сафі Пібадзі*, з якой, праз некаторы час, ажаніўся. Шукаючы для сябе і Сафі месца для жыцця, пісьменнік, разам з жонкай пераехаў у 1841 годзе ў утапічную камуну трансідэнталістаў у *Брук Фарм*. У гэты перыяд, у 1852 годзе, была апублікавана яго аповесць «The Blithdale Romance». У гэтым жа годзе Готарн, разам з Сафі, пераехаў у нованабыты дом. Хутка у Готарна нарадзілася трое дзяцей: *Юні*, *Джуліяна* і *Розі*. У 1841 годзе быў апублікаваны зборнік дзіцячых апавяданняў «Grandfathers Chair», а ў наступным годзе Готарн выдаў свае лепшыя творы на гістарычныя і звышнатуральныя тэмы ў зборніку «Old Farm Stories». У 1850 годзе быў апублікаваны яго першы раман «The Scarlet letter», які прынёс пісьменніку вядомасць і стаў бэстсэлерам.

У 1853—1857 г.г. Готарн атрымаў пасаду консула ЗША ў Ліверпулі, Англія. У гэты час ён заняўся публіцыстыкай, яго фельетоны былі сабраны і апублікаваны ў 1863 годзе пад назвай «Our Old Home». У 1857 годзе, разам з сям’ёй Готарн пераехаў у Італію, дзе жыў у Рыме і Фларэнцыі. Тут была напісана яго апошняя аповесць «The Мarble faun».

Пасля вяртання ў ЗША ў 1860 годзе, лісты Готарна сведчаць пра расчараванне яго ўласнай літаратурнай дзейнасцю. Пісьменнік стаў пісаць значна меней, а на ўласным надмагіллі загадаў напісаць «What meaning?» (Які азначае?). Акрамя гэтага, рак страўніка не дазволіў яму скончыць свае чатыры аповесці.

Пісьменнік памёр 19 мая 1864 года ў Плімуце, Нью Гемпшыр, пад час свайго падарожжа ў Уайт Маўнтынс, якое ён здзяйсняў разам з *Франклінам Пірсам*. Готарн быў пахаваны ў родным Масачусетсы.

Зноскі
------

1. 1 2  Nathaniel Hawthorne // Internet Broadway Database — 2000. Праверана 9 кастрычніка 2017.<a href='https://wikidata.org/wiki/Track:Q31964'></a>
2. 1 2  Nathaniel Hawthorne // Internet Speculative Fiction Database — 1995. Праверана 9 кастрычніка 2017.<a href='https://wikidata.org/wiki/Track:Q2629164'></a>
3. ↑   Праверана 13 верасня 2020.
4. ↑   Праверана 13 верасня 2020.
5. ↑  geni.com — 2006.<a href='https://wikidata.org/wiki/Track:Q2621214'></a>
6. ↑   Праверана 13 верасня 2020.
7. ↑   Праверана 13 верасня 2020.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Натаніэль Готарн


| ?Натаніэль Готарн — продкі |
| --- |
| 

|  |  |  |  |
| --- | --- | --- | --- |
|  |  | John Hathorne[d] |  |
|  |  |  |
|  |  |  |  |
|  |  | Joseph Hathorne[d] |  |  |  |
|  |  |  |  |  |
|  |  |  |  |  |  |  |  |
|  |  |  |  |  | Ruth Hathorne[d] |  |
|  |  | Nathaniel Hathorne[d] |  | Daniel Hathorne[d] |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  | Натаніэль Готарн |  |  |  |  | Sarah Hathorne[d] |  | Mary Bowditch[d] |  |
|  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |
|  |  |  | Elizabeth Clarke Hathorne[d] |  | Richard Manning[d] |  | John Manning[d] |  | Mary Manning[d] |  |
|  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |
|  |  |  |  |  |  |

 |

|  |  |
| --- | --- |
| ⚙️   Тэматычныя сайты | AllMovie · AlloCiné · Česko-Slovenská filmová databáze · Discogs · Filmportal · Internet Broadway Database · Internet Movie Database · MusicBrainz · Project Gutenberg · Internet Speculative Fiction Database |
| Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Бракгаўза і Эфрона · Кругасвет · Малы Бракгаўза і Эфрона · American National Biography · Appletons' (1887—1901) · Britannica (онлайн) · Brockhaus · Notable Names Database · Treccani · Universalis |
| Генеалогія і некрапалістыка | Find a Grave · WikiTree · WeRelate · Geni.com · genealogics.org |
| 

| Нарматыўны кантроль |
| --- |
| BAV: ADV10006687 · BIBSYS: 90071240 · BNC: a11079824 · BNE: XX837340 · BNF: 130914881 · CiNii: DA00594313 · CONOR: 19877219 · EGAXA: vtls001883808 · GND: 118709305 · ICCU: CFIV003068 · ISNI: 0000 0001 2130 4861 · LCCN: n79007728 · LNB: 000026970 · NDL: 00442747 · NLC: 038217276 · NKC: jn19990003262 · NLA: 35180308 · NLG: 201883 · NLP: a0000001179248 · NSK: 000010853 · NTA: 229709761, 068633084 · NUKAT: n93090109 · PTBNP: 11608 · LIBRIS: 210460 · SUDOC: 026916649 · VIAF: 44435463 · ULAN: 500319268 |

 |